పజవంగడి వినాయక దేవాలయం

పజవంగడి వినాయక దేవాలయం, కేరళ రాష్ట్రంలోని తిరువనంతపురం నగర నడిబొడ్డునున్న తూర్పుకోట సమీపంలోని వినాయక దేవాలయం. శ్రీ పద్మనాభస్వామి దేవాలయానికి సమీపంలో ఉన్న ఈ దేవాలయంలో వినాయకుడు, అయ్యప్ప, దుర్గాదేవి, నాగదేవత మొదలైన దేవుళ్ళు ఉన్నారు. దేవాలయ శిల్పాలలో 32 రూపాలలో వినాయక విగ్రహాలు ఉన్నాయి. చరిత్ర మొదట్లో పద్మనాభపురం వద్ద నాయర్ బ్రిగేడ్ చేత అసలు విగ్రహం ప్రతిష్టించబడింది. తిరువనంతపురంకి మార్చబడినప్పుడు విగ్రహాన్ని స్థాపించి, ప్రస్తుత దేవాలయం ఉనికిలోకి వచ్చింది. ట్రావెన్‌కోర్ సైన్యం భారత బలగాలతో విలీనం అయిన తర్వాత, ఈ దేవాలయాన్ని భారత సైన్యం నిర్వహిస్తోంది. నైవేద్యాలు ఈ దేవాలయంలో కొబ్బరికాయలు పగలగొట్టడం ప్రధాన నైవేద్యంగా ఉంది. గణపతి హోమం, అప్పం, మోదకం మొదలైన వినాయకుడికి సంబంధించిన ఇతర నైవేద్యాలను కూడా ఇక్కడ వినాయకుడికి సమర్పిస్తారు. ప్రధాన పండుగలు ఈ దేవాలయంలో వినాయక చవితి (గణేష్ జయంతి), విరాడ్ చతుర్థి, సంకష్టి చతుర్థి మొదలైన ప్రధాన పండుగలు జరుపబడుతాయి. తిరువోణం, దసరా, విషు మొదలైన వాటి సందర్భంగా ఈ దేవాలయంలో ప్రత్యేక పూజలు కూడా నిర్వహిస్తారు. దుస్తుల కోడ్ కేరళలోని అనేక ప్రముఖ దేవాలయాల మాదిరిగానే, ఇక్కడి ప్రధాన దేవాలయ సముదాయంలోకి ప్రవేశించడానికి పురుషులు ముండు ధరించాలి, పైభాగంలో దుస్తులు ధరించకూడదు. స్త్రీలు చీర వంటి సంప్రదాయ దుస్తులు మాత్రమే ధరించాల్సివుంటుంది. మూలాలు బయటి లింకులు శ్రీ పద్మనాభస్వామి ఆలయం (అధికారిక వెబ్‌సైట్)